b"\n_START_ARTICLE_\nMontevideo\n_START_PARAGRAPH_\nMontevideo (IPA: [monte\xce\xb2i'deo]) je glavno mesto, najve\xc4\x8dje mesto in glavno pristani\xc5\xa1\xc4\x8de Urugvaja. Po povr\xc5\xa1ini za ve\xc4\x8d kot dvakrat presega vsa ostala mesta v dr\xc5\xbeavi. Poleg pristani\xc5\xa1kih dejavnosti je popularen tudi po svojih pla\xc5\xbeah, kot so Pocitos, Buceo, Malvin, Playa de los Ingleses, Playa Verde, Punta Gorda in Carrasco. Mesto ima bogato kulturno in zgodovinsko tradicijo, ki je predstavljena v \xc5\xa1tevilnih muzejih in je obele\xc5\xbeena s \xc5\xa1tevilnimi spomeniki, zgradbami in trgi. Trenutni \xc5\xbeupan mesta je Ricardo Ehrlich. Po raziskavah podjetja Mercer Human Resource Consulting je Montevideo v okviru dr\xc5\xbeav Latinske Amerike mesto, ki prebivalcem omogo\xc4\x8da najvi\xc5\xa1ji \xc5\xbeivljenjski standard, sledita pa mu Buenos Aires in Santiago de Chile)."